Årsmøtet ble avholdt varmestuen i ridehallen i Strandvik, 12.02.2018
Trond Fauske hadde ordet i alle sakene. 
Sak 1 Godkjenning av de stemmeberettigede
Styret redegjorde for det antall personer som var til stede ved oppstart av årsmøtet som styret anså for stemmeberettigete.
Følgende hadde ordet i saken: Trond Fauske
Vedtak: Årsmøtet godkjente følgende antall stemmeberettigede medlemmer: 21 stemmeberettiget av totalt 27 medlemmer tilstede. 
Sak 2 Godkjenning av innkalling
Styret fremla forslag om at innkallingen ble godkjent.
Vedtak: Årsmøtet godkjente innkallingen.
Sak 3 Godkjenning av sakliste
Styret fremla forslag til sakliste for godkjenning av årsmøtet.
Vedtak: Årsmøtet godkjente følgende sakliste: Sakslisten som vart lagt ut på FHSL sin hjemmeside, i tillegg var den tilgjengelig for alle på møtet.
Sak 4 Godkjenning av forretningsorden
Styret fremla forslag til forretningsorden for godkjenning av årsmøtet.
Vedtak: Årsmøtet godkjente forretningsorden uten kommentarer. 
Sak 5 Valg av dirigent
Styret foreslo Trond Fauske som møteleder
Møteleder foreslå Linda Elise Helland som dirigent
Vedtak: Årsmøtet valgte Trond Fauske som møteleder og Linda Elise Helland som dirigent. 
Sak 6 Valg av referent
Styret foreslo Eirinn Hesvik Ljones som referent.
Vedtak: Årsmøtet valgte Eirinn Hesvik Ljones som referent.
Sak 7 Valg av to medlemmer til å underskrive protokollen
Styret foreslo Malin Nordtveit og Tove Røstum til å underskrive protokollen.
Vedtak: Årsmøtet valgte Malin Nordtveit og Tove Røstum til å underskrive protokollen.
Sak 8 Behandling av idrettslagets årsberetning [, herunder eventuelle gruppeårsberetninger]
Styret fremla idrettslagets årsberetning for godkjenning av årsmøtet.
Vedtak: Årsmøtet godkjente årsberetningen.
Årsmelding 2017:
Årsmelding for Fusa Hestesportlag 2017.
Styret i FHSL har i 2017 hatt 8 styremøter og behandlet 56 saker. I 2018 har vi hatt ett styremøte og behandlet 12 saker.
I konstituerende styremøte(umiddelbart etter årsmøtet 2017) ble følgende styreverv fordelt:
Leder: Trond Fauske, nesteleder: Bente Dankertsen, kasserer: Malin Nordtveit, skriver: Eirinn Hesvik Ljones, styremedlemmer: Liv Jorunn Skiple,Mathilde Søviknes,Bjørn Atle Sundal og Linda Helland. Ungdomsrepresentant: Amalie Holmefjord
Vararepresentanter: Amalie Holmefjord og Eirinn Hesvik Ljones.
Våren 2017 sendte klubben Mathilde Søviknes på sprangdommerkurs. Dette har vi allerede hatt nytte av da vi arrangerte klubbstevne på høsten.
Videre har det blitt jobbet aktivt med videreføring av sponsorkontrakter med eksisterende sponsorer og etablering av kontrakter med nye sponsorer. 
Under Strandvik open arrangerte klubben barneridning som ble en stor suksess. På «Markens grøde» i Eikelandsosen i høst stilte vi også opp med tilbud om barneridning. Dette hadde Liv Jorunn ansvaret for og også her ble det stor suksess. Denne type aktivitet er viktig for å gjøre oss mer synlig i nærmiljøet.
Responsen har vel heller ikke latt vente på seg da vi startet opp med rideskole i høst. Mange ville melde seg på, men dessverre har vi ikke hatt nok hester til alle, så her har «først til møllen» prinsippet blitt brukt. Rideskolen starter opp igjen nå den 16-17 februar, og fortsetter videre utover våren og interessen er allerede stor og økende. Dette er enormt viktig for fremtidig rekruttering av nye medlemmer og økt aktivitet i klubben.
Ukentlige aktiviteter har vært bakketrening, sprangundervisning og dressurundervisning. Vi har og nå fått på plass en kjøre trener en gang i mnd.
Fusa Ridehall åpnet våren/forsommeren opp for oppstalling i bokser bak hall. Her står det nå 8 hester oppstallet. Denne blir drevet av oppstallørene på dugnad.
I høst søkte klubben om tippemidlerutstyr til nye hjelmer i rideskolen og ny vogn til de som driver med kjøring. Denne fikk vi innvilget, og får tilbake 1/3 av beløpet.  Nye hjelmer og ny vogn er kommet på plass. 
Klubben kjøpte mer filt til bunnen i hallen. Dette var en god midlertidig løsning for en bunn som venter på mer påfyll av ny bunn, når vi får til den nye utebanen.
Vi søkte også om midler fra Fusa kraftlag og her fikk vi 8000 kr. Disse pengene får vi mot kvitteringer for innkjøp/utgifter til materiell til nye salskap.
Videre ble det arrangert juleshow 17.desember og her fikk gjestene en flott opplevelse. Sang, oppvisning og barneridning for å nevne noe. Nissen kom også.
Noen av våre medlemmer har også deltatt aktivt på stevner i sprang og dressur både fjern og nær og med gode resultater gjort klubben kjent langt utover kommunegrensen. Her vil jeg nevne Therese,Jane,Kristina og Malin i sprang og Katrine og Eirinn i dressur og sprang. Bente i kjøring. 
Når det gjelder fremdriften for utebanen er søknad om tippemidler sendt inn, og det avventes svar på denne til våren. Vi fikk underskrevet en 40 års leigeavtale med grunneigar, på arealet hvor utebanen ligger.
Kort oppsummert vil jeg si at 2017 har vært et meget aktivt år i klubben. Vi har merket større pågang til bruk av hallen, flere typer aktiviteter i hallen og økende medlemsmasse. Jeg håper den gode trenden fortsetter i årene som kommer.
Takk for meg.
Trond Fauske

Sak 9 Behandling av idrettslagets regnskap i revidert stand
Styret fremla idrettslagets regnskap i revidert stand for godkjenning av årsmøtet.
Vedtak: Årsmøtet godkjente regnskapet.
Kommentarer:
1: Viktig at fokuset er på å høyne inntekter og ikke anvende mer penger enn hva vi får inn. 
2: Ønsker en mer spesifisert oversikt over regnskapet. Dette vil bli lagt ut på hjemmesiden når det er blitt ført mer detaljert.  
Sak 10 Behandling av forslag og saker
SAK A: Dugnadsplikt for medlemmer og fastebrukere av anlegget. 
Vedtak: Forslaget avvises. Det forsøkes med dugnader gjennom året 2018, øker ikke oppmøtet kan styret fremme saken på nytt. 

SAK B: Medlemmer skal være medlem av FHSL og representere klubben utad ved start på stevne ol. Det åpnes for mulighet til at man i enkelttilfeller kan søke om unntak, eksempelvis med ønske om å starte lag.
Vedtak: Årsmøtet godkjente saken. 18 stemmer for, 2 stemmer mot, 1 stemme blank. 
Sak 11 Fastsette medlemskontingent
Styret fremla forslag til medlemskontingent for fastsettelse av årsmøtet.
Vedtak: Årsmøtet fastsatte følgende medlemskontingent: Junior: 350kr, Hovedmedlem: 450kr, Familie: 600kr
Årsmøte vedtar dette. 
Sak 12 Fastsette treningsavgift
Ikke aktuelt for FHSL
Sak 13 Vedta idrettslagets budsjett
Styret fremla forslag til budsjett for vedtak av årsmøtet
Vedtak: Årsmøtet vedtok styrets forslag til budsjett
Sak 14 Behandling av idrettslagets organisasjonsplan
Styret har ansvar for organiseringen av lagets aktiviteter
Vedtak: Årsmøtet vedtar dette. 
Sak 15 Engasjere statsautorisert/registrert revisor til å revidere idrettslagets regnskap
Vedtak: Årsmøtet gir styret ansvar for å finne revisor til neste gjennomgang av regnskapet. 
Sak 16 Valg
16.1 Valg av styreleder: Eirinn Hesvik Ljones – 1 år
16.2 Valg av nestleder: Bente Dankertsen – 1 år
16.3 Valg av øvrige styremedlemmer: Liv Jorunn Skiple (1 år), Mathilde Søviknes (1 år), Linda Helland (2 år), Malin Nordtveit (2 år), Katrine Årteig (2 år)
16.4 Valg av varamedlemmer: Inge Fridell (1 år), Tone Vik (2 år)
16.6 Valg av kontrollkomité
Gjelder ikke FHSL
16.7 Valg av representanter til ting og møter i andre organisasjonsledd der idrettslaget har representasjonsrett
Vedtak: Årsmøtet gir fullmakt til at styret velger representanter
[bookmark: _GoBack]16.8 Valg av leder i valgkomiteen – Anette Lohne (1 år)
16.9 Valg av medlemmer i valgkomiteen – Nina Reiertsen Tholo (2 år) – Trond Fauske (3 år)
6.10 Valg av varamedlem i valgkomiteen –  Bjørn Atle Sundal (2 år)

